27/10/2014 | Administración LocalMunicipal
Ferrol
Recursos Humanos
Bases específicas reguladoras da convocatoria para a provisión, con carácter interino, dunha praza de técnica de administración especial

O concelleiro da Área de Economía, Facenda, e Recursos Humanos, mediante delegación conferida por Resolución da Alcaldía –Presidencia de data 30/04/2013 (BOP 16/05/2013), aprobou as bases específicas que rexerán a convocatoria, con carácter interino, dunha praza de Técnica de Administración Especial, e que son as seguintes: Unha praza de Técnica, encadrada na Escala de Administración Especial, Subescala Técnicos Superiores, clasificadas no grupo “A1” que dará cobertura ao posto de traballo denominado “Asesora Xurídica” no Negociado de Igualdade. Entre os seus cometidos destacan proporcionar información e asesoramento técnico, así como a intervención, de ser o caso, nas seguintes materias: Dereito de familia: separación, divorcio, nulidade, garda e custodia, pensións alimenticias, concesión xustiza gratuita, … Dereito penal: malos tratos, violación, aborto, abusos sexuais, interposición de denuncias, teleasistencia móvil, axudas económicas a vítimas de violencia de xénero, Dereito laboral: discriminación no emprego por razón de sexo, baixa maternal, redución da xornada laboral, despido improcedente, excedencia para o coidado de fillos/as, impulso de plans de igualdade, En todo caso, o asesoramento xurídico que se preste terá como finalidade fomentar a igualdade de dereitos e oportunidades entre mulleres e homes no municipio, informar ás mulleres dos recursos e programas existentes tanto a nivel local, autonómico e nacional, recibir e tramitar as denuncias en situacións concretas de discriminación por razón de sexo, violencia, malos tratos e agresións sexuais, animar ás mulleres a que exerciten as súas acción de defensa e xustiza gratuitas e cordinar aos profesionais que actúan ante un caso de violencia de xénero para traballar a prevención e atención especializada. Concurso - oposición en quenda libre. Para participar nas probas selectivas cómpre: · Ser muller, española ou nacional doutro Estado membro da Unión europea nos termos previstos no artigo 57 da Lei 7/2007, do 12 de abril, do Estatuto Básico do Empregado Público e no artigo 4 da Lei 2/2007, do 28 de marzo, do traballo en igualdade das mulleres de Galicia. · Ter cumpridos dezaseis anos e non exceder, no seu caso, da idade máxima de xubilación forzosa. · Non padecer enfermidade ou eiva física que impida o desempeño das correspondentes funcións. As persoas con discapacidade deberán facelo constar na instancia, indicando se precisan adaptacións para realizar as probas. · Non ter sido separada, mediante expediente disciplinario, do servicio en calquera Administración pública do Estado, comunidade autónoma ou entidade local, nin atoparse inhabilitada para o exercicio das funcións públicas. · Estar en posesión do título de Licenciada en Dereito. As solicitudes presentaranse no Rexistro Xeral do Concello no prazo de vinte días naturais contados a partir do día seguinte ao da publicación do anuncio da Boletín Oficial do Estado. Tamén poderanse remitir na forma determinada no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común. Coa solicitude achegarán: -Fotocopia compulsada do DNI. -Fotocopia compulsada da titulación esixida. -Xustificante do ingreso na Tesourería municipal da contía dos dereitos de exame que para cada proba selectiva se sinalen, ou ben, xustificante do xiro postal ou telegráfico do seu pagamento, ou no seu caso certificado do INEM, de estar en situación de desemprego, aos efectos de exoneración desta taxa. As persoas aspirantes deberán ingresar a cantidade que estableza para cada grupo de titulación a Ordenanza Fiscal reguladora da taxa pola solicitude de participación en probas de selección do persoal vixente en cada momento, quedando exonerados do seu aboamento aqueles aspirantes que acrediten, medianate certificado do INEM, estar en situación de desemprego. Presidente: un/unha funcionario/a de calquera Administración pública. Secretario: o secretario xeral do Concello ou quen legalmente o substitúa. Vocais: catro funcionarios/as dos cales polo menos un será doutra Administración. O/a secretario/a do tribunal cualificador terá dereito a voz pero non a voto. En todo caso a constitución do tribunal cualificador deberá respectar o establecido no artigo 60 da Lei 7/2007, do 12 de abril, do Estatuto básico do empregado público. Os membros do tribunal deberán absterse de intervir, e notificaranllo ao órgano convocante, cando concorran neles circunstancias das previstas no art.28 da LRXAP e PAC ou se realizaron tarefas de preparación ás probas selectivas nos cinco anos anteriores á publicación desta convocatoria. Así mesmo, os/as aspirantes poderán recusar os membros do tribunal cando concorran as devanditas circunstancias. O tribunal resolverá todas as dúbidas que puidesen xurdir na aplicación destas normas, así como o que se deba facer nos casos non previstos. O tribunal poderá dispoñer a incorporación ás súas sesións de persoas con labores de asesoramento para as probas que estimen pertinentes; estas limitaranse a prestar a súa colaboración nas súas especialidade técnicas. Os/as vogais deberán posuír titulación ou especialización igual ou superior á esixida para o acceso á praza convocada (R. d. 896/91 de 7 de xuño, art.4 e). Fase de concurso: Tendo en conta que non pode superar o 40% da puntuación total do proceso selectivo, a puntuación máxima desta fase será de 20 puntos que se valorarán do seguinte xeito: a) Experiencia profesional, ata un máximo de 10 puntos. a.1) Servicios prestados no mesmo corpo, escala, subescala e/ou categoría ou que se desempeñaran funcións análogas debidamente acreditadas, no Concello de Ferrol: 0,30 puntos por cada mes completo. a.2) Servicios prestados, no mesmo corpo, escala, subescala e/ou categoría ou que se desempeñaran funcións análogas debidamente acreditadas, en calquera administración pública: 0,20 puntos por cada mes completo. a.3) Servizos prestados, na mesma categoría ou que se desempeñaran funcións análogas debidamente acreditadas, en calquera empresa privada: 0,10 puntos por cada mes completo. b) Formación, ata un máximo de 10 puntos. Por cursos relacionados coa actividade a desenvolver, impartidos pola administración pública, universidades, Inem, Formación continua do AFCA (Acordo de formación continua para as Administracións Públicas) ou formación ocupacional: - De entre 250 e 499 horas: 0,50 puntos. - De entre 100 e 249 horas: 0,40 puntos. - De entre 80 e 99 horas: 0,30 puntos. - De entre 50 e 79 horas: 0,20 puntos. - De entre 15 e 49 horas: 0,10 puntos. - De menos de 15 horas: 0,05 puntos. No suposto de que na acreditación dos cursos non figure o número de horas, aplicarase a puntuación mínima. Fase de oposición: Constará de tres exercicios, todos eles de carácter obrigatorio e eliminatorio: A oposición constará de tres exercicios, todos eles de carácter obrigatorio e eliminatorio: Primeiro exercicio: De carácter obrigatorio e eliminatorio para todas as persoas aspirantes. Consistirá en contestar unha batería de 40 preguntas curtas nun tempo máximo de dúas horas sobre as materias que figuran como anexo a estas bases. As preguntas serán determinadas polo tribunal inmediatamente antes de celebrarse o exercicio. Neste exercicio avaliarase a corrección das respostas e a capacidade de redacción e síntese. Valorarase de 0 a 20 puntos e será preciso acadar un 10 para superalo. Segundo exercicio: Así mesmo, de carácter obrigatorio e eliminatorio. Desenvolverase por escrito, no tempo máximo de tres horas, e consistirá na resolución de dous supostos prácticos que proporá o Tribunal inmediatamente antes do comezo do exercicio. Os supostos formulados polo Tribunal versarán sobre os contidos das materias comprendidas no anexo. Valorarase de 0 a 20 puntos e será preciso acadar un 10 para superalo. Terceiro exercicio: De carácter obrigatorio e eliminatorio. Constará de dúas partes: na primeira os/as aspirantes deberán redactar en galego durante un tempo máximo de corenta e cinco minutos un documento propio das funcións da praza que se convoca; valoraranse os aspectos lingüísticos e adaptación aos criterios de modernización de linguaxe administrativa. Na segunda parte, de carácter oral, consistirá en manter unha conversa en galego cunha duración máxima de dez minutos cos membros do tribunal, en que se falará do documento obxecto da primeira parte deste exercicio, só se valorarán os aspectos citados e admitiranse as variantes dialectais. Para o obxecto de garantir a posibilidade de revisión da proba oral, gravarase en cinta magnética sempre que o/a aspirante non renuncie expresamente a este dereito. Esta proba será cualificada como “apto/a” ou “non apto/a”. Quedarán exentas da realización desta proba aquelas persoas que acrediten estar en posesión do CELGA 4 ou equivalente. A puntuación final será o resultado da suma da puntuación obtida nos diversos exercicios, sempre e cando os aspirantes superen todos os exercicios obrigatorios da fase de oposición. O tribunal poderá establecer unha listaxe de reserva, de forma que se tivese lugar a renuncia ou o cesamento da funcionaria interina por calquera causa legal, ou para cubrir ausencias producidas por Incapacidade Temporal ou calquera outra causa que faga necesaria a súa substitución, poda efectuarse chamamento seguindo a orde de puntuación. A presente convocatoria e cantos actos administrativos se deriven dela poderán ser impugnados polos/as interesados/as nos casos e no xeito establecidos pola Lei 30/92, do 26 de novembro, do Réxime xurídico e das administración públicas e do procedemento administrativo común. Tema 1. A Constitución española de 1978. Estrutura. Principios xerais. Reforma constitucional. Tema 2. Os dereitos e deberes fundamentais dos españois. Tema 3. As Cortes Xerais. O poder lexislativo: as funcións e os órganos. Tema 4. O Goberno e a Administración do estado. Concepto. Cesamento do Goberno. Responsabilidade. Funcións do Goberno. Tema 5. O poder xudicial: concepto xeral. Principios de organización xudicial. Órganos xurisdicionais. Tema 6, A Administración pública. Concepto. Principios da actuación da administración pública: Exame de cada un deles. Tema 7. A organización territorial do Estado. A Comunidade autónoma de Galicia e o seu Estatuto de autonomía. As institucións galegas. A Xunta e o seu presidente. Tema 8. Sometemento da Administración á lei e ó dereito. A lei. Clases de leis. Disposicións do Executivo con rango de lei. O Regulamento e outras disposición xerais. Tema 9. Os dereitos dos cidadáns ante a Administración Pública. Colaboración e participación dos cidadáns na Administración, con especial referencia á Administración Local. Tema 10. O acceso electrónico dos cidadáns aos servizos públicos. Lei 11/2007, de 22 de xuño de acceso electrónico dos cidadáns aos servizos públicos. A sede electrónica. Defensor do usuario. Tema 11. O acto administrativo. Motivación. Eficacia. Validez dos actos administrativos. O silencio administrativo. Tema 12. Os recurso administrativos. Concepto. Clases. Obxecto. Tema 13. O réxime local español. A Lei de Bases de Réxime Local. Clases de Entidades Locais. Organización municipal. Competencias municipais. Organización. A normativa de Administración Local de Galicia. Tema 14. O municipio. Elementos. Competencias. O termo municipal. O Estatuto dos veciños. Tema 15. O Alcalde: competencias. Os tenentes de alcalde. O Pleno: composición e atribucións. A Xunta de Goberno Local. Os órganos complementarios. Tema 16. O persoal ao servizo das entidades locais I. O Estatuto do Empregado Público. O persoal laboral: tipoloxía e selección. Tema 17. O persoal ao servizo das entidades locais II. Deberes. II acordo regulador das condicións de traballo do persoal ao servizo do Concello de Ferrol. Ordenanza de Normalización Lingüística do Concello de Ferrol. Tema 18. Facendas locais: clasificación dos ingresos. Ordenanzas fiscais. Réxime xurídico do gasto público local. Os presupostos locais. Tema 1. As institucións da Unión Europea. Órganos executivos e os seus poderes: o Consello de Ministros, a Comisión e o Parlamento Europeo. O Tribunal de Xustiza das Comunidades Europeas. Tema 2. O Dereito Comunitario. As súas fontes. O Dereito Orixinario: o valor constitucional dos Tratados. O Dereito Derivado: os Regulamentos e as Directivas. As Decisións, as Recomendacións e os Ditames. A eficacia do Dereito Comunitario no ordenamento xurídico estatal. Tema 3. As relacións entre o ordenamento estatal e os ordenamentos autonómicos. Definición e aplicación da lexislación de carácter básico e supletorio. Tema 4. A Administración pública da Comunidade Autónoma de Galicia. A administración periférica. A administración institucional e corporativa. Tema 5. Transferencia e delegación de competencias da Comunidade Autónoma de Galicia nas entidades locais. A encomenda de xestión. Tema 6. Relacións entre as administracións públicas galegas: colaboración, cooperación e auxilio. A Comisión Galega de Cooperación Local. A coordinación. Tema 7. A organización municipal. Distribución de competencias. Referencia o réxime dos municipios de grande poboación. Tema 8. O regulamento: concepto e clases. Procedemento de elaboración. Límites da potestade regulamentaria. Principio de inderrogabilidade singular de regulamentos. Tema 9. Nulidade e anulabilidade dos actos administrativos. A revisión de oficio e a declaración de lesividade. Tema 10. O procedemento administrativo común: principios xerais e competencia. Os interesados: dereitos e obrigas. Tema 11. Fases do procedemento administrativo: iniciación, ordenación, instrución e finalización. Tema 12. Singularidades do procedemento administrativo das Entidades Locais. A revisión e revogación dos actos dos entes locais. Tramitación de expedientes. Os interesados. Abstencións e recusacións. Recursos administrativos e xurisdicionais contra os actos locais. Tema 13. A xurisdición contencioso-administrativa. Extensión e límites. As partes no proceso. Procedemento xeral e referencia aos procedementos especiais. Tema 14. As sentenzas e a súa execución. Recursos contra as sentenzas. Tema 15. O Dereito Civil español. Dereito Común e dereitos civís especiais. O Código Civil. Tema 16. A relación xurídica. Suxeitos da relación xurídica: persoas e clases de persoas. Capacidade xurídica e capacidade de obrar. O obxecto da relación. Tema 17. As persoas xurídicas: en especial, a empresa mercantil. O comerciante individual: capacidade e prohibicións. o comerciante estranxeiro. Tema 18. As sociedades mercantiles. Concepto legal de sociedade mercantil. Clasificación. O contrato de sociedade mercantil: caracteres e elementos. As sociedades colectivas, comanditarias, anónima e de responsabilidade limitada: concepto. Relacións xurídicas internas e externas. Órganos. Socios. A Sociedade Limitada Nova Empresa. Tema 19. Transformación, disolución e liquidación das sociedades mercantiles. Fusión de sociedades mercantiles e formas sociais de unión entre empresas. Tema 20. Réxime xurídico do persoal ó servicio das Administracións Públicas. Órganos superiores da función pública. Tema 21. Dereitos e deberes dos funcionarios. Situacións administrativas. Tema 22. Incompatibilidades. Réxime disciplinario. Responsabilidade das Administracións Públicas pola actuación dos empregados públicos. Responsabilidade dos funcionarios. Delictos contra a Administración pública. Tema 23. Selección de persoal. Os procesos selectivos na Administración pública e a súa conexión coa oferta de emprego público. Principios constitucionais. Adquisición e perda da condición de funcionario público. Tema 24. Provisión de postos de traballo na función pública. A carreira administrativa. Promoción interna. Formación e perfeccionamento. Tema 25. O sistema de retribucións dos funcionarios. Retribucións básicas e retribucións complementarias. As indemnizacións por razón de servicio. Tema 26. A sindicación dos empregados públicos. A representación dos empregados públicos. Os acordos coas organizacións sindicais. Tema 27. A contratación administrativa. Negocios e contratos excluídos da Lei de contratos das administracións públicas. Diferenzas cos contratos de carácter privado. Tema 28. Clases de contratos administrativos e o seu réxime xurídico. Contratos administrativos especiais. Tema 29. Requisitos dos contratos. Capacidade e solvencia. Clasificación e rexistro de contratistas. Tema 30. O expediente de contratación. Os pregos de cláusulas administrativas e de prescricións técnicas. Procedementos e formas de adxudicación dos contratos administrativos. Tema 31. As lesións. Violencia de xénero psíquica ou física, con referencia á Lei de Medidas de Protección Integral contra a Violencia de xénero. A participación en rifa. O consentimento nas lesións. Tema 32. Delictos contra a liberdade, con especial referencia á Lei de Medidas de Protección Integral contra a Violencia de Xénero. Detencións ilegais e secuestros. Ameazas. Coaccións. Das torturas e outros delitos contra a integridade moral. Trata de seres humanos. Tema 33. Delitos contra a liberdade e indemnidade sexuais. Agresións sexuais. Abusos sexuais. Abusos e agresións sexuais a menores de trece anos. Tema 34. Acoso sexual. Delitos de exhibicionismo e provocación sexual. Delitos relativos á prostitución e á corrupción de menores. Tema 35. Marco normativo de Nacións Unidas e Comunidade Europea, referido á igualdade entre homes e mulleres. Tema 36. A Lei 5/2001 de Prevención de Malos Tratos e de Protección das Mulleres Maltratadas. Protocolo de actuación para a persecución das infraccións penais de malos tratos no ámbito familiar. Tema 37. A Lei Orgánica 1/2004, do 28 de decembro, de medidas de protección integral contra a violencia de xénero e normas de desenvolvemento. Tema 38. A Lei Orgánica 3/2007, do 22 de marzo, para a igualdade efectiva de mulleres e homes. Tema 39. As Políticas de Igualdade en Galicia. Normativa de igualdade entre mulleres e homes de estatal e galega. Plan Estratéxico para a igualdade de oportunidades en Galicia. Tema 40. Recursos e programas en materia de Igualdade. Os centros da Muller, organización e competencias. Tema 41. Formulación histórica social da violencia de xénero. Tema 42. Concepto: violencia doméstica e violencia de xénero. Tema 43. A prevención no ámbito da violencia de xénero. Tema 44. Medidas de actuación para a prevención da violencia de xénero no ámbito da educación. Tema 45. Dereitos das mulleres vítimas de violencia de xénero recollidos na lei 1/2004 do 28 de decembro. Tema 46. Tratamento informativo da violencia doméstica e de xénero. Tema 47. Medidas económicas especificas destinadas ás mulleres vítimas de violencia de xénero. Tema 48. O ámbito de aplicación e os principios reitores dos recursos de acollida para mulleres vítimas de maltrato no ámbito doméstico. Tema 49. Os servizos de acollida inmediata para mulleres vítimas de violencia de xénero. Tema 50. Os Centros de Acollida para mulleres vítimas de maltrato. Tema 51. Mainstreaming de xénero: marco conceptual, modelos. Tema 52. Os Plans de Igualdade. Tema 53. Aplicación da perspectiva de xénero no proceso de avaliación e intervención dende a área xurídica. Estratexias de intervención comunitaria dende a área xurídica e/ou xurídico-laboral. Tema 54. O matrimonio, réxime xurídico e regulación. Réxime económico matrimonial: clases e efectos. Regulación xurídica. Tema 55. Procesos de ruptura matrimonial, réxime xurídico, causas, efectos e procedementos. Pensións de contido económico. Pensión alimenticia e compensatoria. Concesión. Regulación. Procedementos de reclamación. Tema 56. Relacións paterno-filiais. Patria potestade. Tutela, custodia e garda. Incapacitación. Tema 57. Clases e réxime xurídico dos contratos laborais. O despedimento laboral: clases e regulación xurídica. A discriminación laboral por razón de xénero. O acoso por razón de xénero e o acoso sexual. Tema 58. Réxime xeral da Seguridade Social. Prestacións económicas por incapacidade temporal, maternidade e riscos durante o embarazo. Prestacións económicas por viuvez, xubilación e desemprego. Tema 59. A orientación profesional e laboral. Principios básicos e modelos de intervención na formación inicial e na formación continua, autoorientación. Tema 60. A orientación profesional e os programas de transición á vida activa. Distintos modelos. Desenvolvemento detallado dun deles. Tema 61. Os prexuízos sexistas na educación e no traballo. Orientación académico profesional para a igualdade de oportunidades. Programas non discriminatorios. Tema 62. Análise e avaliación do potencial profesional e dos intereses persoais, coñecementos, competencias e motivacións no proceso de autoorientación. Procedementos e instrumentos. Tema 63. A información profesional na orientación. Concepto e método: busca, selección e tratamento da información. Sistemas e fontes para a información na orientación profesional e laboral. Tema 64. Organización ocupacional do sistema produtivo e orientación. Áreas ocupacionais e perfís profesionais. Itinerarios tipo. Elaboración dos itinerarios formativo-profesionalizadores no proceso de orientación. Tema 65. A toma de decisións na orientación profesional. Modelos. Madureza profesional. Organización dunha conduta decisoria. Tema 66. O proceso de busca de emprego. A organización da busca. O proceso de selección de persoal, técnicas e instrumentos. Tema 67. A empresa: definición, estructura, organización e tipoloxía. Noción de empresa e empresario. Evolución e situación actual da empresa. Formas xurídicas da empresa. Tema 68. Creación de empresa. Proceso de creación de empresa. Ferramentas para determinar a oportunidade de negocio: plan de viabilidade, plan de negocio, estudo de mercado. A empresa de nova creación e consolidación de empresas. Tema 69. O traballo por conta propia. Novas formas de traballo autónomo. Instrumentos de apoio e asesoramento á creación de emprego autónomo. Axudas económicas á constitución de emprego autónomo e á contratación do primeiro traballador. Lei 14/2013, de 27 de setembro, de apoio aos emprendedores e a súa internacionalización. Tema 70. Servizos públicos de emprego. Prestacións, subsidios e subvencións. Servizo publico de emprego de Galicia. Tema 71. Políticas activas de emprego. Articulación das políticas de emprego en España e en Galicia. Programas públicos de inserción laboral. Tema 72. Lei 2/2007, do 28 de marzo, do traballo en igualdade das mulleres de Galicia. Tema 73. Servizos Sociais de atención primaria. Centros municipais de Servizos Sociais. Tema 74. Servizos Sociais de atención especializada. Tema 75. Seguridade e prevención de riscos laborais Tema 76. A violencia no seo da familia: mulleres, menores e anciáns. Traballo en grupo. Tema 77. Parellas de feito. Rexistro. Réxime xurídico. Disolución do vínculo.” O que se fai público para xeral coñecemento. Ferrol, 20 de outubro de 2014 O alcalde José Manuel Rey Varela